b'\n_START_ARTICLE_\nSuboti\xc4\x8dka prevoditeljska \xc5\xa1kola\n_START_PARAGRAPH_\nSuboti\xc4\x8dka prevoditeljska \xc5\xa1kola nastala je uz prevoditeljske aktivnosti vezane uz \xc4\x8dasopis Rukovet.\n_START_SECTION_\nPovijest\n_START_PARAGRAPH_\nUbrzo nakon pokretanja suboti\xc4\x8dkog \xc4\x8dasopisa za knji\xc5\xbeevnost, umjetnost i dru\xc5\xa1tvena pitanja Rukovet (1955.), zapo\xc4\x8dinje i sustavna skrb za prevo\xc4\x91enje knji\xc5\xbeevnih i drugih uradaka s ma\xc4\x91arskog na hrvatski i srpski jezik. Poticatelj ovoga pothvata bio je Lazar Merkovi\xc4\x87 (1926.), glavni i odgovorni urednik \xc4\x8dasopisa, koji je za ovu nakanu imao punu podr\xc5\xa1ku i pomo\xc4\x87 Uredni\xc5\xa1tva, ali i \xc5\xa1ireg kruga suradnika \xc4\x8dasopisa. Od osnutka \xc4\x8dasopisa prijevodi dobivaju stalno mjesto na njegovim stranicama, a uz L. Merkovi\xc4\x87a, svoje prijevode s ma\xc4\x91arskog (i drugih jezika), objavljuju Sava Babi\xc4\x87, Ivan Pan\xc4\x8di\xc4\x87, Matija Molcer, Ga\xc5\xa1par Ulmer, Petar Vukov, Marija \xc5\xa0imokovi\xc4\x87, Mirko Gotesman i dr.'